Diari Oficial de la Generalitat Valenciana


Sumari del DOGV 6972, del 25-02-2013 (2013/2005)

DECRET 34/2013, de 22 de febrer, del Consell, pel qual s'autoritza la creació de deute públic de la Generalitat durant l'any 2013.
----------------------------------------------------------------------------------------------------------------------------------

### Dades del document

Número de DOGV
:   6972

Data del DOGV
:   25-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2005


Data del document
:   22-02-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Decret

Descriptors 

:   * Conselleria d'Economia, Indústria, Turisme i Ocupació
    * Conselleria d'Hisenda i Administració Pública

DECRET 34/2013, de 22 de febrer, del Consell, pel qual s'autoritza la creació de deute públic de la Generalitat durant l'any 2013. [2013/2005]  
La Llei 11/2012, de 27 de desembre, de Pressupostos de la Generalitat per a l'exercici 2013, en el títol V, article 36, autoritza el Consell perquè, a proposta conjunta de les persones titulars de les conselleries amb competències en matèria d'economia i hisenda, incremente el deute de la Generalitat amb la limitació que el seu saldo pendent a 31 de desembre de 2013 no supere el corresponent saldo a 1 de gener de 2013 en més de 522.044.790 euros. Este límit serà efectiu en el moment de la finalització de l'exercici, podrà ser sobrepassat en el seu curs, i es preveuen els casos pels quals es revisarà automàticament.  
D'acord amb allò que estipula la Llei d'Hisenda Pública de la Generalitat, el Consell pot fixar les característiques del deute públic i els criteris relatius a la seua gestió. En virtut d'esta llei, el Decret 94/1996, de 21 de maig, del Consell, pel qual es regula la gestió del deute públic, la gestió financera i la coordinació de l'endeutament de les entitats autònomes i empreses de la Generalitat, establix que l'emissió o contractació del deute públic de la Generalitat s'efectue a través de l'Institut Valencià de Finances.  
En virtut de tot això, a proposta conjunta del conseller d'Economia, Indústria, Turisme i Ocupació i del conseller d'Hisenda i Administració Pública i amb la deliberació prèvia del Consell, en la reunió del dia 22 de febrer de 2013,  
  
DECRETE  
  
Article 1  
La Generalitat, a través de l'Institut Valencià de Finances, emetrà o contractarà deute públic a càrrec del pressupost de la Generalitat corresponent a l'exercici 2013, d'acord amb el límit establit en l'article 36 de la Llei de Pressupostos de la Generalitat per a este exercici, per la qual cosa el saldo del deute a 31 de desembre de 2013 no superarà el corresponent a 1 de gener de 2013 en més de 247.789.411 euros, si bé el límit quedarà revisat automàticament per les excepcions previstes en el mateix article.  
  
Article 2  
El deute a emetre o contractar segons este decret s'executarà d'acord amb el que preveu el Decret 94/1996, de 21 de maig, del Consell.  
  
  
DISPOSICIÓ FINAL  
  
Única  
Este decret tindrà efectes des de l'endemà de la seua publicació en el Diari Oficial de la Comunitat Valenciana.  
  
València, 22 de febrer de 2013  
  
El president de la Generalitat,  
ALBERTO FABRA PART  
  
El conseller d'Economia, Indústria, Turisme i Ocupació  
MÁXIMO BUCH TORRALVA  
  
El conseller d'Hisenda i Administració Pública,  
JUAN CARLOS MORAGUES FERRER